Publication: Magyar Közlöny
Issue: MK-2001-105 (Year: 2001, Number: 105)
Era: 1990-2004
Section: szóló 43/1999. (III. 3.) Korm. rendelet által, az adott ellátás
Paragraph Index: 607

11. § Az R. 14. §-ának (1) bekezdése helyébe a következő rendelkezés lép: „(1) A menedékes és a kísérő nélküli kiskorú kérelmező óvodai nevelésével, gyermekvédelmi intézményben történő elhelyezésével, továbbá általános iskolai oktatásával kapcsolatos költségeket a Hivatal megtéríti, feltéve, hogy a menedékes, illetőleg a kérelmező a tankötelezettségét a szálláshelyéhez legközelebbi alapfokú oktatási intézményben teljesíti. A Hivatal megtéríti továbbá a nevelési, oktatási és gyermekvédelmi intézményben igénybe vett étkezés költségét, valamint az utazás (bérlet) költségét is. Az iskolai tanfelszerelési költségekből a Hivatal a tankönyvek és füzetek (tantárgyi munkafüzetek) oktatási intézmény által igazolt költségét téríti meg. A menedékes kérelmére a Hivatal a középiskolai, szakiskolai képzéssel kapcsolatos költségeket átvállalhatja.”

Source: https://magyarkozlony.hu/hivatalos-lapok/f230e65e84760dfc02f7a4f0fe3da8f7e9a41362/dokumentumok/f3fa47b609f9c7cdced4d7a0743fd2b1574c3b83/letoltes